**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS MIESTO BENDROJO PLANO KEITIMO KONCEPCIJOS II ALTERNATYVAI**

2022 m. balandžio 28 d. Nr. T1-

Plungė

Vadovaudamasi Lietuvos Respublikos teritorijų planavimo įstatymo 25 straipsnio 5 dalies 2 punktu, 28 straipsnio 1 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8, 112 ir 132 punktais bei atsižvelgdama į Plungės rajono savivaldybės tarybos 2019 m. spalio 31 d. sprendimą Nr. T1-253 „Dėl Plungės miesto bendrojo plano keitimo“, Plungės rajono savivaldybės taryba nusprendžia:

1. Pritarti Plungės miesto bendrojo plano keitimo koncepcijos II alternatyvai (aiškinamasis raštas ir brėžinys pridedami: <https://www.tpdris.lt/lt_LT/web/guest/sarasas>, TPD Nr. K-VT-68-20-508).
2. Įpareigoti Plungės savivaldybės administracijos direktorių šį sprendimą skelbti savivaldybės interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.

Šis sprendimas gali būti skundžiamas Regionų apygardos administraciniam teismui bet kuriuose teismo rūmuose per vieną mėnesį nuo šio sprendimo paskelbimo dienos.

Savivaldybės meras

SUDERINTA:

Administracijos direktorius Mindaugas Kaunas

Architektūros ir teritorijų planavimo skyriaus vedėjas Tomas Jocys

Kalbos tvarkytoja Simona Grigalauskaitė

Juridinio ir personalo administravimo skyriaus patarėja Donata Norvaišienė

Sprendimą rengė

Architektūros ir teritorijų planavimo skyriaus vyr. specialistė Laura Baumilė

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO PLUNGĖS MIESTO BENDROJO PLANO KEITIMO KONCEPCIJOS II ALTERNATYVAI“** |
| 2022 m. balandžio 12 d.  Plungė |

**1. Parengto teisės akto projekto tikslai, uždaviniai, problemos esmė.**

Tikslas - teisės aktų nustatyta tvarka pritarti Plungės miesto bendrojo plano keitimo koncepcijos II alternatyvai. Pritarus šiai alternatyvai, bus stiprinamas Plungės miesto centras bei formuojama multifunkcinių lokalių miesto centrų galimybė; siūloma išraiškingiau formuoti teritorijas ties pagrindiniais patekimais į miestą; orientuojamasi į santykinai kompaktiško miesto vystymą, plėtrai naudojami vidiniai rezervai, sudaromos sąlygos atskirų teritorijų intensyvesniam naudojimui; pagal numatomą miesto vystymo modelį, formuojamas funkcinis zonavimas, taikomas multifunkciškumas; keičiama dalis suplanuotų susisiekimo sprendinių prioritetą teikiant ne aplinkkelio formavimui, o vidiniams ryšiams. Nustatytos funkcinių fonų ribos ir jose galimi teritorijos naudojimo tipai bus tikslinami Plungės miesto bendrojo plano keitimo sprendinių konkretizavimo stadijoje.

**2. Kaip šiuo metu yra sprendžiami projekte aptarti klausimai.**

Atliekamas parengtos Plungės miesto bendrojo plano keitimo koncepcijos alternatyvos ir strateginio pasekmių aplinkai vertinimo (SPAV) ataskaitos viešinimas, nurodoma pasiūlymų teikimo tvarka.

**3. Kodėl būtina priimti sprendimą, kokių pozityvių rezultatų laukiama.**

Galiojančio Plungės miesto bendrojo plano funkcinis reglamentavimas nebeatitinka šiuo metu galiojančių teisės aktų ir, vadovaujantis Teritorijų planavimo įstatymu, Kompleksinio teritorijų planavimo dokumentų rengimo taisyklėmis ir Teritorijų planavimo normomis, bus pakeistas.

Plungės miesto formavimas – kaip stipraus, inovatyvaus, tvaraus urbanistinio centro, o taip pat ir rekreacijos bei turizmo centro vystymas. Su Plungės miesto vystymu siejami šie pagrindiniai aspektai: ekonominės aplinkos gerinimas, inovatyvaus verslo bei tvarių pramonės ir gamybos veiklų vystymas, aukštesnės pridėtinės vertės kūrimas; kompetencijų pritraukimas ir išlaikymas; kokybiškų viešųjų paslaugų teikimas, jų pasiekiamumas ir prieinamumas; aukštesnės gyvenimo kokybės kūrimas; darnaus susisiekimo sprendimų įgyvendinimas; gamtinių elementų išsaugojimas ir pritaikymas žmonių lankymui; nekilnojamojo kultūros paveldo objektų saugojimas, eksponavimas, pritaikymas visuomenės lankymui; rekreacinės infrastruktūros sisteminis kūrimas bei rekreacijos ir turizmo sezoniškumo mažinimas; miesto tapatumo stiprinimas, miesto dalių individualaus charakterio formavimas (taip pat plėtojant viešąsias erdves); aktyvi Plungės veikla įvairiose srityse regione, galimai partneriaujant su kitomis savivaldybėmis.

**4. Siūlomos teisinio reguliavimo nuostatos.**

Pritarus Plungės miesto bendrojo plano keitimo koncepcijos II alternatyvai, bus formuojami keičiamo Plungės miesto bendrojo plano sprendiniai.

**5. Pateikti skaičiavimus, išlaidų sąmatas, nurodyti finansavimo šaltinius.**

2021 m. sausio 22 d. su Jungtinės veiklos partneriais UAB CityForm LT ir UAB „Gaučė ir KO“ pasirašyta Plungės miesto bendrojo plano keitimo rengimo paslaugų pirkimo sutartis Nr. BT6-01-27. Finansavimo šaltinis - Savivaldybės biudžeto lėšos.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Teisės aktų keisti nereikės, tik patvirtinus Plungės miesto bendrojo plano keitimo sprendinius, reikės pripažinti netekus galios Plungės rajono savivaldybės tarybos 2008 m. liepos 24 d. sprendimo Nr. T1-139 „Dėl Plungės rajono ir Plungės miesto teritorijų bendrųjų planų patvirtinimo“, 2 punktą.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Pridedama teisės aktų projektų antikorupcinio vertinimo pažyma.

**8. Nurodyti, kieno iniciatyva sprendimo projektas yra parengtas.**

Sprendimo projektas parengtas vadovaujantis Teritorijų planavimo įstatymu, rengė Plungės rajono savivaldybės administracijos Architektūros ir teritorijų planavimo skyrius.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Sprendimas skelbiamas Teisės aktų registre. Sprendimas viešinamas Plungės rajono savivaldybės interneto svetainėje [www.plunge.lt](http://www.plunge.lt), Teritorijų planavimo dokumentų rengimo informacinėje sistemoje [www.tpdris.lt](http://www.tpdris.lt) ir Savivaldybės, Plungės miesto, Nausodžio, Babrungo seniūnijų skelbimų lentose.

**11. Kita svarbi informacija.**

(Gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Atliekamas strateginio pasekmių aplinkai vertinimas (SPAV). Planuojamos teritorijos funkcinio ir erdvinio vystymo kryptys nustatomos ir konkretizuoti Bendrojo plano sprendiniai rengiami ne trumpesniam nei 10 metų laikotarpiui. Plano rengėjas numato planuojamos teritorijos raidos kryptis iki 2050 metų ir parengia konkretizuotus sprendinius planuojamai teritorijai iki 2033 metų.

**12.** **Numatomo teisinio reguliavimo poveikio vertinimas.**

(Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *teigiamas* |  |
| *Finansams* |  |  |
| *Socialinei aplinkai* | *teigiamas* |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* | *teigiamas* |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* | *teigiamas* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Architektūros ir teritorijų planavimo skyriaus vyr. specialistė Laura Baumilė