**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO PRIPAŽINIMO NEREIKALINGU NAUDOTI BEI JO NURAŠYMO**

2022 m. balandžio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 7 ir 8 punktais ir 27 straipsnio 1 dalies 5 punktu bei 2 dalimi,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 8.1 ir 10.2 punktais bei, atsižvelgdama į Plungės rajono savivaldybės administracijos direktoriaus 2021 m. birželio 10 d. įsakymu Nr. DE-685 „Dėl Valstybės ir Savivaldybės materialiojo ir nematerialiojo turto pripažinimo nereikalingu arba netinkamu (negalimu) naudoti komisijos sudarymo“, sudarytos komisijos pateiktą Nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų apžiūros 2022 m. balandžio 8 d. pažymas Nr. TPN-2 ir TPN-3, Architektūros ir teritorijų planavimo skyriaus 2022 m. balandžio 5 d. raštą Nr. A20-943, Plungės Nausodžio seniūnijos 2022 m. balandžio 7 d. raštą Nr. A20-1004 bei Plungės sporto ir rekreacijos centro 2022 m. balandžio 11 d. raštą Nr. S- 112, Plungės rajono savivaldybės taryba nusprendžia:

1. Pripažinti nereikalingu ir netinkamu naudoti Plungės rajono savivaldybei priklausantį nekilnojamąjį turtą:

1.1. Kiti inžineriniai statiniai – Automobilių stovėjimo aikštelė, esanti Paprūdžio g., Plungėje, inventorinis Nr. CA-00003289, unikalus Nr. 4400-5079-8257, įsigijimo vertė – 812,84 Eur, likutinė vertė – 673,85 Eur;

1.2. Plungės sporto ir rekreacijos centro patikėjimo teise valdomą nekilnojamąjį turtą – Kitus inžinerinius statinius – Kiemo statinius, esančius V. Mačernio g. 42A, Plungėje, unikalus Nr. 6898-2002-7068, inventorinis Nr. 10010001, likutinė vertė – 1322,25 Eur;

1.3. Pastatą – Administracinį su kitais inžineriniais statiniais – Kiemo statiniais, esančiais Kulių g. 72, Varkalių k., Nausodžio sen., Plungės r., pastato unikalus Nr. 6897-2007-2016, inventorinis Nr. CA-00003182, įsigijimo vertė – 45 888,98 Eur, likutinė vertė – 31 292,67 Eur, kiemo statinių unikalus Nr. 6897-2007-2027, inventorinis Nr. CA-00003220, įsigijimo vertė – 2001,83 Eur, likutinė vertė – 1183,27 Eur.

1. Įtraukti sprendimo 1.3 papunktyje nurodytą nekilnojamojo turto objektą į Plungės rajono savivaldybės nuosavybei priklausančių nekilnojamųjų daiktų pardavimo viešo aukciono būdu sąrašą.
2. Likviduoti sprendimo 1.1 – 1.2 papunkčiuose nurodytą ilgalaikį materialųjį turtą, vykdant projektą „Teritorijų prie Babrungo upės ir Gandingos hidroelektrinės tvenkinio (vadinamosios Plungės jūros) poilsio ir rekreacijos zonų sukūrimo projektas“, kuris trukdo statyti naujus statinius arba rekonstruoti esamus statinius ar teritorijas, bei leisti Buhalterinės apskaitos skyriui ir Plungės sporto ir rekreacijos centrui, gavus dokumentus apie likviduotus statinius, nurašyti iš buhalterinės apskaitos.

Savivaldybės meras

SUDERINTA:

Administracijos direktorius Mindaugas Kaunas,

Juridinio ir personalo administravimo skyriaus patarėja Donata Norvaišienė

Turto skyriaus vedėja Živilė Bieliauskienė, Kalbos tvarkytoja Simona Grigalauskaitė

Sprendimą Turto skyriaus vyr. specialistė Neringa Žilienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL SAVIVALDYBĖS NEKILNOJAMOJO TURTO PRIPAŽINIMO NEREIKALINGU NAUDOTI BEI JO NURAŠYMO“**

2022 m. balandžio 11 d.

Plungė

**1. Parengto teisės akto projekto tikslai, uždaviniai, problemos esmė.** Šis Plungės rajono savivaldybės tarybos sprendimo projektas teikiamas, siekiant nurašyti Plungės rajono savivaldybei priklausantį nereikalingą savivaldybės funkcijoms nekilnojamąjį turtą.

**2. Kaip šiuo metu yra sprendžiami projekte aptarti klausimai.** Sprendimo 1.1 ir 1.2 papunkčiuose nurodytas nekilnojamasis turtas – kiti inžineriniai statiniai – automobilių stovėjimo aikštelė ir kiemo statiniai yra teritorijoje, kurioje vykdomas projektas „Teritorijų prie Babrungo upės ir Gandingos hidroelektrinės tvenkinio (vadinamosios Plungės jūros) poilsio ir rekreacijos zonų sukūrimo projektas“, šie statiniai trukdo statyti naujus statinius ar rekonstruoti esamus statinius.

1.3 papunktyje nekilnojamas turtas – administracinis su kitais inžineriniais statiniais šiuo metu yra atlaisvintas ir buvusiame Nausodžio seniūnijos pastate veikla nebevykdoma. Pastatas nereikalingas Savivaldybės funkcijoms vykdyti, todėl bus parduodamas viešo aukciono būdu.

**3. Kodėl būtina priimti sprendimą, kokių pozityvių rezultatų laukiama.** Sprendimo projekto 1.3 papunktyje nurodytą nekilnojamojo turto objektą pardavus, bus gauta lėšų į Savivaldybės biudžetą, o 1.1 ir 1.2 papunkčiuose, likvidavus statinius, bus sutvarkyta teritorija.

**4. Siūlomos teisinio reguliavimo nuostatos.** Siūloma pripažinti turtą nereikalingu Savivaldybės funkcijoms.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybių nėra, korupcijos vertinimas neatliekamas**.**

**8. Nurodyti, kieno iniciatyva sprendimo projektas yra parengtas.** Architektūros ir teritorijų planavimo skyriaus 2022 m. balandžio 5 d. raštu Nr. A20-943, Plungės Nausodžio seniūnijos 2022 m. balandžio 7 d. raštu Nr. A20-1004 bei Plungės sporto ir rekreacijos centro 2022 m. balandžio 11 d. raštu Nr. S – 112.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Architektūros ir teritorijų planavimo skyriui, Plungės Nausodžio seniūnijai, Plungės sporto ir rekreacijos centrui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Pardavus turtą, bus gauta lėšų* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Bus sutvarkyta teritorija* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Turto skyriaus vyr. specialistė Neringa Žilienė